da en da nl ca da da de es da de da da da da da da da da da da de da da da da da da da da da da da en da da de en en en sv da da da da da da da nb da nb da sv nb da da da nb da en eo nb da de nb da da da da da da da da da da da da nl da en da da es nl da
Priser på sommerhuse holder fanen højt
Markedet for sommerhuse er lystbetonet, og det er med til at holde priserne oppe, vurderer Home
Sommerhuspriserne er standhaftige. Foto: Palle Skov
Flere økonomer ventede et prisfald på sommerhuse på i gennemsnit 3-4 % i løbet af året, da vi stod på tærsklen til 2022. Men sådan er det ikke gået, viser nye tal, som Home har set nærmere på.
På et år er salgspriserne ifølge Boligsiden steget 6,5 %. Og Home Boligbrief, der udsendes i samarbejde med Danske Bank, viser, at sommerhuspriserne er steget 9,7 % i snit på trods af både færre fremvisninger og handler.
Fra juni til juli er den gennemsnitlige salgspris for sommerhuse dog faldet med 1,7 %, viser Homes tal.
Farten for sommerhussalg er også taget af.
Ifølge Boligsiden.dk tager det nu i gennemsnit 114 dage at sælge et fritidshus mod 89 dage på samme tid sidste år.
Prisstigninger på sommerhuse har sandsynligvis en ende i nær fremtid, vurderer cheføkonom i Realkredit Danmark Christian Hilligsøe Heinig.
”Boligmarkedet er som en supertanker, der skal bremse op. Der er en forsinkelseseffekt på op til to år fra højere renter til lavere priser, fordi mange allerede har besluttet at købe eller har sat huset til salg,” forklarer cheføkonomen.
Ifølge ejendomsmæglerkæden Home holder sommerhuspriserne fanen højt i længere tid end helårshuse og lejligheder, da mange sommerhushandler er drevet af lyst frem for af nød.
”Sælgerne er som regel ikke tvungent til at sælge deres sommerhus men kan beholde sommerhuset, hvis ikke der er en køber, der vil betale prisen. Og for køberne er det deres nummer to bolig, som de har luft i budgettet til at købe måske med en god friværdi i bagagen,” siger boligmarkedsanalytiker i Home Henrik Hauthorn Jensen.
Han fortæller, at det for parcelhuse og lejligheder ofte er mere praktiske forhold, der ligger til grund for et salg.
”Nyt job et andet sted i landet, flere børn, dødsfald og skilsmisser er ’driverne’ bag mange handler med helårsboliger. For sommerhusene er det ofte, at man ikke synes, man får det brugt nok, eller man ikke kan overkomme at passe hus og grund,” fortæller Homes analytiker.
En del sommerhusejere tyr til udlejning, hvis de ikke kan få solgt til deres ’ønskepris’, oplever Homes ejendomsmæglere.
”Det betyder, at flere har råd til at vente en rum tid på, at en køber kan og vil betale den ønskede pris,” lyder det fra Henrik Hauthorn Jensen.
Så meget koster et sommerhus-køb nu
Realkredit Danmark og Home forudser derfor en ’blød landing’ for sommerhusmarkedet.
Sommerhuspriserne ventes at falde 5-10 % frem mod udgangen af 2023. Det skyldes ikke mindst den dyrere finansiering.
Ifølge Realkredit Danmark kunne et gennemsnitligt sommerhus i sommeren 2020 finansieres til ca. 1.200 kr. om måneden med et afdragsfrit fastforrentet lån og lige under 4.600 kr. med afdrag. Nu er de tilsvarende ydelser henholdsvis ca. 5.260 og 7.530 kr.
Henrik Hauthorn JensenTalsperson - presseservice & analyse
Sommerhuspriserne er standhaftige. Foto: Palle Skov
Information om home a/s
Søren Frichs Vej 36 F
home-kæden - kort fortalt
home er ejendomsmæglerkæde for Danske Bank-koncernen og et 100 % ejet datterselskab af Realkredit Danmark.
Det er homes mission at være ejendomsmægler for alle, der flytter.
I home hjælper vi dig godt på plads i boliglivet.
home er en af landets mest kendte ejendomsmæglerkæder
home blev stiftet den 1. august 1989
home omsætter årligt boliger for en værdi af 30-35 mia. kr.
home har over 900 ansatte
home er en franchise-kæde
home har ca. 120 franchisetagere
home har 185 home-butikker fordelt over hele landet**
homes ejendomsmæglere formidler også lejeboliger
home har særligt uddannede køberrådgivere
home har 4 servicecentre, hvor specialister klarer alt papirarbejdet i handlen.
Find nærmeste home-forretning her, eller ring på tlf. 8615 4300.
*  Kilde: Analyseinstituttet YouGov, brandtracking.
Følg pressemeddelelser fra home a/s
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra home a/s
Energitilskuddet til dit hjem ændres i 20236.10.2022 07:00:00 CEST | Pressemeddelelse
1,3 mia. kr. bliver til en varmepumpe- og energirenoveringspulje – og du skal have hurtigere svar på din ansøgning
Større udbud og nye ’normale’ tider: Flere ser på hus og lejlighed5.10.2022 07:00:08 CEST | Pressemeddelelse
Boligmarkedet nu tåler ingen sammenligning med 2021 – men der er flere fremvisninger i fire ud af fem regioner i den seneste måned, viser ’Boligbrief’ fra Home og Danske Bank
Østjyske mæglere bliver ’bortført’ og skal finde boligens ’hjem’3.10.2022 12:50:29 CEST | Pressemeddelelse
Nyt boligprogram på TV2: I ’Sæt boligen på kortet’ gætter ejendomsmæglere beliggenheder på liebhaverboliger i Østjylland ud fra pris, indretning og nogle få ledetråde. Sofie Vogt, indehaver af Home Grenaa, er en af de medvirkende, som bliver kørt væk med bind for øjnene.
FLYTNING: Gå uden om børneværelset29.9.2022 07:28:14 CEST | Pressemeddelelse
Når familien flytter er det en god anledning til at rydde op og smide væk. Det gælder dog ikke børnenes ting
Med udsigt til Lighthouse: Home er flyttet til Aarhus Ø27.9.2022 08:00:00 CEST | Pressemeddelelse
Home har pakket flyttekasserne ud i ny butik i havnebydelen – som første ejendomsmægler og 10 år efter de første beboere
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022